I Mjøsa ventes vannstanden å stige betydelig de neste dagene, og inntil to meter de nærmeste sju dagene. I høyereliggende områder øker faren for at det kan gå skred av løsmasser, som følge av mye vann i bakken kombinert med store nedbørsmengder og tilførsel av smeltevann. Det varme været i Nord-Norge, der er ventet å bli enda varmere også i fjellet, har ført til flom i mange vassdrag, og vannføringen ventes å stige ytterligere i de vassdragene der det fremdeles er snø. Enkelte steder i nord kan vente opp mot 10- til 20-års flom i flere vassdrag, blant dem øvre deler av Vefsna og Junkerdalselva.